Vingis (ansamblis)

„Vingis“ – Vilniaus Gedimino technikos universiteto tautinių šokių ansamblis, kuriame šoka, groja ir dainuoja apie 70 studentų ir vadovauja 4 vadovai.

Istorija

Svarbiausi faktai 
1962 m. lapkritį įvyko pirmoji šokių būrelio repeticija.

1974 m. prie ansamblio prisijungė Ričardas Tamutis.

1979 m. už kūrybingą veiklą ir aukštą idėjinį meninį lygį ansambliui suteiktas „Vingio“ vardas.

Dabartiniai vadovai 
 Rimutė Zaleckaitė – meno vadovė (nuo 1997 m.)
 Kęstutis Lipeika – kapelos vadovas (nuo 2011 m.)
 Donatas Šiniauskas – choreografas (nuo 2007 m.)
 Martynas Vilpišauskas – vokalinės grupės vadovas (nuo 2015 m.)
 Milda Juciūtė – akompaniatorė (nuo 2015 m.)

Meno vadovai

Koncertai

Tradiciniai koncertai

„Vineva“ 
Nuo 1981 m. rengiamas tradicinis koncertas Lietuvos Valstybės atkūrimo dienos proga. Pirmasis koncertas vyko 1981 metais ir jame dalyvavo trys ansambliai „Vingis“, „Neris“ ir „Vaiva“. Po koncerto buvo pasirašytas susitarimas tokį koncertą rengti kasmet ir koncertus sumanyta pavadinti „Vineva“ - trijų ansamblių pavadinimų pirmųjų dviejų raidžių rinkinys. Tarybiniais laikais koncertai vyko ne Vasario 16-ąją, tik atkūrus Nepriklausomybę juos imta rengti vasario 16-ąją.

Tarptautinė šokio diena 
Nuo 2008 metais vingiečių pavasarį organizuojamas koncertas skirtas Tarptautinei šokio dienai paminėti. Koncertai vyko Vilniaus mokytojų namų kiemelyje, Vilniaus universiteto kiemelyje prie Šv. Jonų bažnyčios.

Tradicijos

Susipažinimo vakaras 
Priėmimas į ansamblį vyksta kiekvienais metais, todėl kasmet vyksta ir susipažinimo su naujais nariais vakaras. Jo metu seniai (esami vingiečiai) susipažįsta su naujai atėjusiais nariais (dar vadinamais fuksais, nuliais).

Ataskaitinis susirinkimas 
Svarbiausias visų metų renginys – jo metu pristatoma valdybos ataskaita, įteikiamas nominacijos kiekvienam asmeniui, išrenkama nauja valdyba ir ansamblio prezidentas.

Prezidentų sąrašas

Krikštynos 
Naujų narių įšventinimo procedūra. Vyksta kiekvienais metais po žiemos sesijos. Tai smagiausias renginys naujokams, bet tik sudalyvavę gali tai suprasti.

Vakarai būna teminiai. Kiekvienais metais valdyba sugalvoja vis kitokią temą pagal kurią apsirengia „seniai“ ir pagal kurią būna sugalvojamos specifinės užduotys.

Aukštadvaris 
Tradicinė stovykla universiteto praktikų bazėje prie Skrebės ežero apie 2 km nuo Aukštadvario miestelio. Ji vyksta visą savaitę ir tradiciškai sutampa su pirmuoju rugpjūčio savaitgaliu. Savaitgalio metu susirenka visų laikų vingiečiai.

Pasiekimai 
2005 m. konkurse „Kadagys 2005“ iškovota pirmoji vieta.

2010 m. konkurse „Kadagys 2010“ iškovotas laureatų vardas (aukščiausias įvertinimas).

2015 m. konkurse „Kadagys 2015“ iškovotas laureatų vardas (aukščiausias įvertinimas).

Kelionės 
 1983 m. Vengrija
 1987 m. Airija, Didžioji Britanija
 1990 m. Kanada
 1993 m. Austrija
 1998 m. Belgija
 1999 m. Ukraina
 2000 m. Vengrija
 2001 m. Portugalija
 2002 m. Italija
 2003 m. Italija
 2004 m. Belgija
 2005 m. Rusija
 2006 m. Ispanija
 2007 m. Lenkija
 2008 m. Vengrija
 2009 m. Rumunija, Bosnija ir Hercogovina
 2010 m. Lenkija, Prancūzija
 2011 m. Turkija, Šveicarija
 2012 m. Lenkija
 2013 m. Turkija
 2014 m. Lenkija, Italija (Sicilija)
 2015 m. Prancūzija, Vengrija
 2016 m. Portugalija

Šaltiniai

Nuorodos 
 Oficialus ansamblio tinklalapis

Tautinių šokių ansambliai
Vilniaus Gedimino technikos universitetas